钦定古今图书集成/明伦汇编/闺媛典/第204卷 > 舒葵妻吕氏
## 钦定古今图书集成/明伦汇编/闺媛典/第204卷 > 舒葵妻吕氏

按《海盐县志》：“吕氏，水北里民舒葵妻，吕冢人。年十七，
嫁葵。逾年葵亡，子笙甫三月，姑张曰：‘吾一子一女，子
死，女犹子也，𪃟孙未必可保，孤嫠徒累人耳’。吕闻益
悲，抚其子加谨。姑招女及婿同居，倾橐授之。婿未厌，
觊其产，欲阴害孤。吕知佯归宁，寄儿母家，驰返奉姑
惟谨。已而姑女与婿俱死，家日贫，吕常乞粟母家养”
其姑。及笙成立，姑丧送之尽礼。苦节六十馀年，年八
十有九。万历中，县令杜士全表其庐。